פזית נוני וגאולה נוני, 21 בינואר 2011
הופעה בתמונע, 25 באוגוסט 2012
צילומי הקלטת 'נשיבוק", 2004
בהצגה "מחפשת", 2018
**פזית נוני** (נולדה ב-21 באוקטובר 1965) היא זמרת, שחקנית, אמנית ויוצרת ישראלית.

ביוגרפיה
--------

פזית נוני נולדה וגדלה באילת, הבת השלישית מבין ארבעה אחים ואחיות (אחיה הבכור נפטר בגיל 52 ממחלת ה-ALS, אחיותיה טליה סמולש והצעירה שלהבת נוני). אביה, עזרא נוני, היה דודנה של השחקנית גאולה נוני.

בהיותה בת חמש עשרה נפטרה אימה, מזל נוני, ומיד אחר כך אביה (נפטר ב-2001) עזב את הארץ ללוס אנג'לס ביחד עם פזית ואחותה הקטנה שלהבת.

הייתה פעילה בלהקת בית הנוער של אילת. עם ג'קי אדרי ודודו נתן. בעת מגוריה בארצות הברית למדה משחק באופן פרטי. כשמלאו לה שמונה עשרה היא שבה לישראל.

בצבא שירתה בלהקת הנח"ל, ביחד עם אמיר פייס ודפנה דקל, ושם הייתה סולנית השיר "דרישת שלום" ואחת מסולני השירים "לאחד החיילים", "שיר הסלנג" ועוד. 
בלהקת הנח"ל הכירה את בעלה לעתיד, עידן זילברשטיין, ששר איתה בלהקה. במהלך השירות למדה סטפס אצל מנחם עיני.

בתום השירות הצבאי שיחקה בהצגות "רומן ורומנסה" ו"מה פתאום גורמזאנו" בתיאטרון בימת קדם של יצחק גורמזאנו גורן, והשתתפה בהצגה "חיילים של מים" בבימויו של צביקה קורמן שהציגה בפסטיבל עכו; שיחקה גם בהצגה "נפלאות הקרקס" בתיאטרון אורנה פורת, בבימויו של ישראל גוריון, עם מוזיקה שהלחין מתי כספי ובהצגה "גלות הנפש" שזילברשטיין כתב וביים בתיאטרון הסימטה.

הקימה ביחד עם זילברשטיין, גיל שטראוס ושמיל פרנקל את הרכב הרוק "נע לשבט", בו שרה; הייתה סולנית "שחור", להקת ג'אז פיוז'ן, בה היו חברים מאיר ישראל, עמוס עדני, אבי אנדריאן ומיכה מיכאלי, עמם הופיעה בפסטיבל ערד ושרה עם "עוזי והסגנונות" בהרכב ההתחדשות שלהם.

במהלך השנים שיחקה בסרטים שונים, בהם הסרט הצרפתי "בעבור סשה" עם סופי מרסו (1991), "להב חצוי" של עמוס קולק עם פיי דאנאוויי (1992), "אוקטן 96" של עודד דוידוף, בו שיחקה לצד אלון אבוטבול (1993), גילמה את דמותה של מריה מגדלנה בסרט האמריקאי "ישו" (1995) ושיחקה ב"צעד קטן", סרט הביכורים של שחר סגל (2003). פזית עסקה גם בדיבובים, עברה קורס משחק מול מצלמה אצל רות דייכס והגישה פינה למשפחה בתוכנית הבוקר "איזה יופי" של קרין מגריזו.

שיחקה בתיאטרון הבובות "בובנוע" של זלמן אקרמן ולמדה ממנו את רזי היצירה של בובות המריונטות. למדה בובנאות (בובות כפפה) במשך שנתיים אצל מריה גורביץ', (שם יצרה את כל הבובות המופיעות בDVD שהוציאה, נשיבוק).

בשנת 1998 פזית נוני פתחה את "בובה בר", תיאטרון לילדים, נוער ומבוגרים, בו היא בנתה מריונטות איתן היא מופיעה, וכן הופיעה עם התיאטרון בהולנד. בתיאטרון מתקיימות הצגות יחיד של תיאטרון סיפור, הצגות ילדים ומופעים למבוגרים, חלקם בסיוע חברת "תרבות לישראל".

נוני יצרה מופע סיפור מוזיקלי להורים וילדים "נשיבוק" (נשיקה+חיבוק), המיועדים לפעוטות בגילאי שנתיים ומעלה, בו היא מארחת סופרים ומשוררים, שבהמשך הוביל להפקת דיסק "נשיבוק" ובו עשרים ואחד שירים מקוריים, אותם נוני כתבה והלחינה, בהפקה ועיבודים של עידן זילברשטיין, שהובילו לאחר מכן להוצאת קלטת וידאו בהד ארצי (NMC) בשם זה, בבימוי מרקו כרמל ובהשתתפות השחקן אורי גוטליב.

הפקות נוספות בהן לקחה נוני חלק במהלך השנים: קלטות הילדים 'אצבעות' של הבמאית והמפיקה מיכל פיק חמו עם דני בסן ואפרת רייטן, ובקלטת 'פי פט וטו' (בימוי והפקה מיכל פיק חמו) עם עירית ענבי, עופר בלום, ויוסי חמו (בשנה-האזרחית 1994). הנחתה את תוכניות הרדיו "נשיבוק לחנוכה" ו"נשיבוק לט"ו בשבט" ברדיו קול הים האדום. ב-2005 נוני הוציאה את הדיסק "אבאלו". באלבום שירים מקוריים אותם נוני כתבה והלחינה והוא מיועד לגילאי שנתיים ומעלה. ב-2011 הוציאה את אלבום הבכורה "לתחנה הבאה", אותו כתבו והלחינו נוני וזילברשטיין. האלבום משלב פולק, רוק, בלוז ופופ גיטרות אקוסטי. באותה שנה יצא הסינגל "כל אחד מחפש", מילים, לחן, עיבוד והפקה מוזיקלית : עידן זילברשטין, שירה: אורי גוטליב ופזית נוני.
ב-2014 שיחקה בסרט קצר בבימוי יבגני בלינוב, על המעקה - On the ledge, שם כתבה גם את שיר הנושא seek for the light. ב-2016 שיחקה תפקיד ראשי בהצגה - 'אם תתקרבי', עם שמעון סיאני.

ב-2014 הוציאה ספר ילדים 'הדובי ואני בעולם הדמיון' בהוצאת "ספר אישי", בו קורא הספר הוא גיבור הסיפור. ב-2017 הוציאה ספר ילדים שני, 'מאיה רוצה להיות תינוקת' בהוצאת צבעונים.

ב-2016 שרה ושיחקה בהצגה 'אצל עליזה בחצר', בתיאטרון נוצר, עם השחקניות: שפרה מילשטין, יעל ברנפלד, בהט קלצ'י.
ב-2017 שיחקה בהצגה "הזמיר והקיסר - מופע קירקס תיאטרלי לכל המשפחה" מאת ערן בוהם, בבימויו של בועז דבי, עם מוזיקה שהלחין בועז ברקת, בתיאטרון נוצר; בה שיחקו גם ערן בוהם, רוני כלב, דניאל כהן וערן לביא.
ב-2018 הציגה את הצגת היחיד "מחפשת" בתמונע, בה היא שרה ומשחקת; זילברשטין חיבר את המחזה והלחין את המוזיקה ושפרה מילשטיין ביימה.
ב-2020 הוציאה את הסינגל "יהיה לנו טוב", אותו כתבה והלחינה.
 לאחרונה הלחינה ושרה בהפקה נסיונית (במסגרת האגודה לאומנות גלובלית) את שירה האחרון של חנה סנש "בחשכה".

פזית נוני נשואה לעידן זילברשטיין - במאי, כותב מחזות, מלחין ומעבד ולהם שני ילדים.

תפקידים
-------

### משחק בקולנוע

| סרט | ארץ/ סוגה | במאי | תפקיד | שנה | מידע נוסף |
| --- | --- | --- | --- | --- | --- |
| על המעקה (On the ledge) | סרט קצר | יבגני בלינוב | פסיכולוגית | 2016 | כתבה והלחינה את שיר הנושא: seek for the light |
| מסיבת כלה | סרט סטודנטים – דובר צה"ל | איתי בורכולוביץ' | אמא ערביה | 2009 |  |
| צעד קטן | סרט קולנוע | שחר סגל | קופאית | 2003 |  |
| ישו | הפקה אמריקאית | רוברט מרקארלי | מריה מגדלנה | 1995 |  |
| אוקטן 96 | סרט סטודנטים בבית הספר סם שפיגל לקולנוע ולטלוויזיה, זכה בצל"ש בתחרות הסרט הקצר 1993 | עודד דוידוף | אישה מוכה | 1993 |  |
| להב חצוי (קרוי גם: שלושה שבועות בירושלים) | סרט קולנוע | עמוס קולק | משחק ושירה | 1992 |  |
| בעבור סשה | הפקה צרפתית | אלכסנדר ארקדי | אשתו של וואליד | 1991 |  |

### משחק בטלוויזיה

| סדרה | סוגה | חברה/ערוץ | במאי | תפקיד | שנה |
| --- | --- | --- | --- | --- | --- |
| בית משפט (בפרק "רחם להשכיר") | סדרת טלוויזיה | המון הפקות | רונית ויס ברקוביץ | אם פונדקאית | 2001 |
| תוכנית מרכזית של פורים | כבלים מת"ב |  |  | הנחיה | 1992 |

### הצגות מבוגרים

| הצגה | מחזאי | במאי | תיאטרון | שנה |
| --- | --- | --- | --- | --- |
| מחפשת | עידן זילברשטין | שפרה מילשטיין | תמונע | 2018 |
| הזמיר והקיסר - מופע קירקס תיאטרלי לכל המשפחה | בועז דבי | ערן בוהם | תיאטרון נוצר | 2017 |
| אצל עליזה בחצר | עליזה עליון ישראלי | ערן בוהם | תיאטרון נוצר | 2016 |
| אם תתקרבי | עידן זילברשטיין | עידן זילברשטיין | בשיתוף עם האגודה לטיפוח חברה ותרבות - מורשת יהודי תימן | עלתה לראשונה בפסטיבל תימנה 2015 |
| גלות הנפש | עידן זילברשטיין | עידן זילברשטיין | תיאטרון הסימטה | 1998 |
| מה פתאום גורמזאנו | יצחק גורמזאנו גורן | יצחק גורמזאנו גורן | בימת קדם | 1997 |
| חיילים של מים | טהא מוחמד עלי, אנטון שמאס, נעים עריידי, סלים דאו | צביקה קורמן | פסטיבל עכו | 1989 |
| מים שמיים ותיבה | ר' יהודה הלוי | יצחק גורמזאנו גורן | בימת קדם ותיאטרון חיפה | 1987 |
| רומן ורומנסה | יצחק גורמזאנו גורן | יצחק גורמזאנו גורן | בימת קדם | 1985 |

### הצגות ילדים

| הצגה | מחזאי | במאי | תיאטרון | שנה |
| --- | --- | --- | --- | --- |
| הנסיכה והירח, החתול במגפיים, דירה להשכיר, תיאטרון סיפור, נשיבוק לקטנטנים, מופע סיפור - משחקי נשיבוק, מופעי במה פתוחה בובות ענק | פזית נוני | פזית נוני | תיאטרון בובה בר | 1998 ואילך |
| נפלאות הקרקס | נתן אלתרמן | ישראל גוריון | תיאטרון אורנה פורת | 1990 |
| קיר השלום |  |  | תיאטרון הנפש |  |

### קלטות ווידאו ודיסק שמע לילדים

* אבאלו – דיסק שמע לגילאי 2–6
* נשיבוק - כתיבה, הלחנה, שירה ומשחק. דיסק שמע לגילאי 2–6. ואחריו DVD בהוצאת הד ארצי (NMC).
* אצבעות - קלטת ווידאו (בימוי מיכל פיק חמו) בהשתתפות אפרת רייטן, פזית נוני, שרי בז'יז'ינסקי ודני בסן. לחנים : ליאורה שלזינגר ונועם אטלס.
* פיט פט וטו - קלטת ווידאו (בימוי מיכל פיק חמו) שבה מופיעים גם עירית ענבי, עופר בלום, ויוסי חמו. משיריה וסיפוריה של חיה שנהב (צולמה בשנה האזרחית 1994)

ספרי ילדים
----------

* 'הדובי ואני בעולם הדמיון' - בהוצאת 'ספר אישי' - 2014
* מאיה רוצה להיות תינוקת (Maya wants to be a baby) - בהוצאת 'אמזון' בעברית ובאנגלית - 2016; הוצאת צבעונים - 2017.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פזית נוני** |

* אתר האינטרנט הרשמי של פזית נוני
* פזית נוני, ברשת החברתית פייסבוק

* פזית נוני, במסד הנתונים הקולנועיים IMDb (באנגלית)

* פזית נוני, באתר Discogs (באנגלית)

* פזית נוני, דף שער בספרייה הלאומית

* פזית נוני, באתר בנדקמפ
* פזית נוני מוזיקה למבוגרים באתר בנדקמפ
* פזית נוני מוזיקה לילדים באתר בנדקמפ
* נשיבוק - פזית נוני | ה-די.וי.דוי המלא
* אסף נבו, ‏בשם האח, באתר ‏מאקו‏, 2 בנובמבר 2010
* פזית נוני, באתר "פזמונט"
* פזית נוני, באתר שירונט
* יוסי חרסונסקי, על הסינגל 'מלאכים שומרים עלי', באתר חרסונסקי מיוסיק, אוקטובר 2010
* דורון בראונשטיין, "מחפשת" בביצוע פזית נוני: אוונגרד ישראלי מקורי, פורץ דרך, בבלוג חי תרבות, 10 בנובמבר 2018

הערות שוליים
------------

1. ↑  בדף הפייסבוק
2. ↑  יעקב בר-און,
השיר החדש של פזית נוני עשוי להיות המנון תקופת הקורונה, מעריב, 19 ביולי 2020
3. ↑  ראו באתר האגודה לאומנות גלובלית www.artgoesglobal.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310621405171
* ISNI: 0000 0000 6876 1405
* VIAF: 97434550
* WorldCat (עם VIAF): 97434550

 |